ပေါ်နွေလလျှင်

မေးခွန်း: ပေါ်နွေလလျှင်ကဗျာကို ဖတ်ရှုပြီးနောက် သင်၏စိတ်တွင် ဖြစ်ပေါ်လာသောခံစားချက်ကို သင့်စကားဖြင့်တင်ပြပါ။
အဖြေ: ပေါ်နွေလလျှင်ကဗျာသည် တောင်ငူခေတ်စာဆို နတ်ရှင်နောင်စပ်ဆိုခဲ့သော ရတုကဗျာတစ်ပုဒ်ပြုသည်။
နတ်ရှင်နောင်မှာ ဘုရင့်သားတော်လည်းဖြစ်၊ အိမ်ရှေ့မင်းတစ်ပါးလည်းဖြစ်ပြီး တာဝန်အရ ရှေ့တန်းစစ်စခန်းသို့
ရောက်ရှိနေချိန်တွင် ကျန်ရစ်ခဲ့သောချစ်သူကို လွမ်းမောတသ ပူပန်သောကများ ဖြစ်ပေါ်လာခဲ့သော သူ၏စိတ်ခံစား
ချက်ကို သရုပ်ဖော်ရေးဖွဲ့ထားသော ရတုကဗျာဖြစ်သည်။ ဤကဗျာကိုဖတ်ရှုပြီး စာဆိုခံစားနေရသည့် ခံစားချက်တို့နှင့်
ထပ်တူကဗျာဖတ်သူတို့၏ စိတ်၌လည်း လွမ်းမောတသ ရသမျိုးစုံခံစားရစေပါသည်။
စာဆိုသည် မိမိစစ်ထွက်ချိန်ကာလဒေသကို ဦးစွာဖော်ပြထားပါသည်။ ဒေသကား စစ်စခန်းတစ်နေရာဖြစ်ပြီး
ကာလကား နွေကာလ၊ တောင်အရပ်မှ တောင်လေတိုက်ခတ်ကာ မိုးခြိမ့်သံတို့ မြူးကြွနေချိန်၊ မင်းလွင်မြူခိုးတို့
စတင်ကျရောက်ချိန်၊ ပတ်ဝန်းကျင်တစ်ခွင်တစ်ပြင်၌ ထိုင်းမှိုင်းအုံ့ဆိုင်းလျက်ရှိနေချိန်တွင် မုန်တိုင်းကလည်း
ဆင်မလိုလိုနှင့် တိမ်ညိုတိမ်မည်းတို့ကလည်း ထူထပ်လျက်ရှိနေပါတော့သည်။ တိမ်မည်းတို့ထူထပ်နေသည့်ကြားက
လျှပ်စီးကလည်း လက်ခနဲပြက်ပြနေကာ လျှပ်စီးအရောင်တို့နှင့်အတူ အစိမ်းရောင်၊ အဝါရောင် တိမ်ရောင်စုံလျှပ်ပန်း
တို့ ကျရောက်ဆဲကာလ ဖြစ်ပေသည်။ ကဆုန်လရာသီ၌ ရာသီပွဲဖြစ်သော သာယာကြည်နူးဖွယ်ညောင်ရေသွန်း
ပွဲတော်ကို ချစ်သူနှင့်အတူ ပျော်ရွှင်စွာဆင်နွှဲရမည်ဟု ချစ်သူလေးက မှတ်ထင်ကာ မျှော်နေရှာပေတော့မည်။
မျှော်နေသည့်အတိုင်း ပေါ်မလာသဖြင့် က်ခဲလှလေခြင်းဟု ချစ်စကားဆိုနေရှာပေမည်။ အသားအရေ ကြည်လင်
တောက်ပကာ ဖြူစင်ချောမွေ့နေသော ချစ်သူလေးက အပူထိသောကြာနွယ်ကဲ့သို့ နေအရှိန်ထိသော ဖယောင်းကဲ့သို့
ညွတ်ပြောင်းလျက် အလွမ်းများဆင့်ကာဆင့်ကာ လွမ်းလျက်နေရှာမည်ကို တွေးမိခံစားမိသဖြင့် ချစ်သူထံ ငှက်ကလေး
လို ပျံကြွသွားချင်လုမတတ် ခံစားနေရပေသည်။
စစ်ရေးကတစ်ဖက် အချစ်ရေးကတစ်ဖက်နှင့် မည်သို့မျှမတတ်နိုင်ရှာသော စစ်မြေပြင်စခန်းရောက်ချစ်သူမောင်
နှင့် နေပြည်တော်တွင် ကျန်ရစ်နေသော ချစ်သူမောင်ကို မျှော်နေရှာသော ချစ်သူမယ်ကလေးတို့၏ အလွမ်းခံစားချက်
တို့ကို ဤကဗျာကိုဖတ်ရင်း ထပ်တူထပ်မျှခံစားမိနေပါတော့သည်။
တွေးဆကြည့်မည်ဆိုပါက အချိန်ကာလအလျောက် ပွင့်ကြသည့် တန်ခူးလတွင် ပွင့်သည့်ရွှေဝါရောင်
ပိတောက်ပန်းကလေးများ၊ နယုန်လတွင် ပွင့်ကြသည့် ဖြူးဖွေးလှပသည့် ပုလဲငုံလေးများသဖွယ် စံပယ်ပန်းမွှေးမွှေးလေး
များ၊ ကဆုန်လတွင်ပွင့်ကြသည့် စကားပန်းလေးများ၊ ဝါဆိုလတွင်ပွင့်ကြသည့် မြတ်လေးပန်းလေးများကို ရွေးချယ်




ကာ ကျွန်ုပ်လက်ဖြင့် ချစ်ခင်စုံမက်နှစ်သက်စွာ မပန်ဆင်ပေးရတော့ပေ။ ရည်မှန်းထားသည့် ရာသီပန်းလေးများပွင့်ချိန်
ကာလသို့ အချိန်မီမရောက်လာနိုင်တော့ပေ။ အချိန်မီမရောက်လာနိုင်သော ချစ်သူအပေါ် အမျိုးမျိုးတွေးမိ၊ ကြံမိကာ
နွမ်းခွေ၍နေလေမည်ကို တွေးမိပါသည်။ ရန်သူများကိုချေမှုန်းရန် မင်းကပေးသော တာဝန်ရှိနေသောကြောင့် ချစ်သူ
အား ပြည့်ပြည့်စုံစုံ ပြန်လည်ချေပပြောဆိုရန် အခွင့်မသာခဲ့ပေ။ စေ့စုံစွာမသိရသော ချစ်သူလေးခမြာမှာ ဝမ်းနည်း
ပူဆွေးလျက် မျက်ရည်ဖြိုင်ဖြိုင်ကျကာ နှင်းထက်သည်းထန်စွာကျနေမည်ဖြစ်သော ညက်ညောဖြူစင်သူတို့ စံထားရ
သော ချစ်သူလေး၏အဖြစ်ကို တွေးထင်နေမိပါသည်။
တန်ခူးမှ ကဆုန်၊ ကဆုန်မှ နယုန်၊ နယုန်မှ ဝါဆိုလတွေ အလီလီပြောင်းကာ ရာသီပန်းတို့လည်း အသီးသီး
ပွင့်ကုန်ကြပေပြီ။ ပန်းလှလှလေးများကို ရွေးချယ်ကာ ကိုယ်တိုင်မပန်ပေးနိုင်ခဲ့ရပေ။ ချစ်သူထံအချိန်မီ ပြန်မလာနိုင်
သဖြင့် ပူဆွေးကာ နွမ်းခွေနေမည့်ချစ်သူလေးအား မင်းရေးဝန်တာကြောင့် ပြန်မရောက်နိုင်ကြောင်း မရှင်းပြနိုင်ခဲ့သဖြင့်
ပူဆွေးငိုကြွေးနေမည့် ချစ်သူလေး၏အဖြစ်ကို တွေးနေမိသောချစ်သူနှစ်ဦး၏ ခံစားချက်တို့ကို မျှဝေခံစားမိစေပါသည်။
စစ်ထွက်ခါနီးဆဲဆဲကာလ၌ ဝမ်းနည်းနေသည့်ချစ်သူမယ်ကလေး၏ ဝမ်းနည်းပူဆွေးမှုများ ပြေပျောက်စေရန်
သာယာချိုသာသော အသံလေးဖြင့် ယုယကြင်နာစွာ ပွေ့ဖက်ပြောဆိုခဲ့ပါသေးသည်။ ကဆုန်လပြန်မည့်ရက်ထက်
မကျော်လွန်လောက်ပါ။ ရန်သူတွေကို နှိမ်နှင်းတိုက်ခိုက်ပြီး စစ်အောင်မြင်စွာ ပြန်လာနိုင်ပါမည်ဟု ချစ်သူအိမ်ရှေ့မင်း
က ပြောရှာခဲ့ပါသော်လည်း မရောက်လာနိုင်ခဲ့ပါပေ။ သို့ဖြစ်ရာ ... အသက်တမျှ ချစ်မြတ်နိုးရသူ ငယ်ချစ်ဖြစ်သည့်
ချစ်သူလေးမှာ မှီအုံးထက်တွင် ပူဆွေးနွမ်းခွေနေမည့်အဖြစ်ကို တွေးမိလေတိုင်း ဖြေလို့မှပင် မပြေနိုင်ဖြစ်ကာ
ချစ်ဝန်လေးနေမိပါသည်။ စက်ရဟတ်ဖြစ်သော နေမင်း၏ရောင်ခြည်ကဲ့သို့ လျင်မြန်စွာဖြင့် ချစ်သူထံအရောက်သွားကာ
တွေ့ချင်မြင်ချင်လှပါသည်။
စစ်မြေပြင်ရောက် ချစ်သူမောင်ပြန်လာမည့်ရက်တွင် အချိန်မီမရောက်လာနိုင်သဖြင့် သောကပွားနေမိသော
ချစ်သူမယ်လေး၏အဖြစ်။ ထိုအဖြစ်ကို တွေးမိလေတိုင်း ချစ်ဝန်လေးနေရသော စစ်ထွက်မောင်၏ အလွမ်းသောက
တို့ကို ကဗျာဖတ်သူတိုင်း ခံစားမိစေပါသည်။ စိုးရိမ်သောကများလည်း ပွားများလာစေပါသည်။ စစ်ထွက်မောင်၏
အချစ်ရေးနှင့် စစ်ရေးခံစားမှုကိုလည်း သနားကရုဏာသက်မိပါသည်။